Diari Oficial de la Generalitat Valenciana


Sumari del DOGV 9519, del 25-01-2023 (2023/461)

RESOLUCIÓ de 12 de gener de 2023, del president de la Comissió de Control del Pla de Pensions per al Personal Empleat Públic de la Generalitat, per la qual es dona publicitat a l'acord d'aquesta comissió de control, de 14 de desembre de 2022, pel qual es modifiquen diversos articles de les especificacions del pla de pensions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9519

Data del DOGV
:   25-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/461


Data del document
:   12-01-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 12 de gener de 2023, del president de la Comissió de Control del Pla de Pensions per al Personal Empleat Públic de la Generalitat, per la qual es dona publicitat a l'acord d'aquesta comissió de control, de 14 de desembre de 2022, pel qual es modifiquen diversos articles de les especificacions del pla de pensions. [2023/461]  
  
La Comissió de Control del Pla de Pensions per al Personal Empleat Públic de la Generalitat, en la reunió del 14 de desembre de 2022, va acordar la modificació dels articles següents, a fi d'adaptar-los a la nova regulació de l'article 5.1a. 1r i 2n del Reial decret legislatiu 1/2002, de 29 de novembre, pel qual s'aprova el text refós de la Llei de regulació dels plans i fons de pensions, donada per l'article únic 4 i 5 de la Llei 12/2022, de 30 de juny, de regulació per a l'impuls dels plans de pensió d'ocupació.  
Es modifica l'article 11.1 paràgraf primer i l'article 11.3 i es redueix el temps de permanència com a empleada en l'entitat promotora per a ser-ne partícip.  
Es modifica l'article 16.3 i s'hi afigen noves situacions en les quals no s'interrompran les contribucions de les entitats promotores a favor del personal que es trobe en alguna d'aquestes situacions.  
Així mateix, es va acordar la modificació de l'article 39.2 paràgraf primer per a complir l'acord de la Comissió de Control de 27 d'abril de 2022, relatiu a l'antelació amb què ha de ser comunicada a la Comissió de Control la convocatòria d'una reunió.  
A fi de donar la major difusió possible a la modificació de les especificacions del pla de pensions adoptada per la Comissió de Control, resolc:  
  
Únic  
Donar publicitat en el Diari Oficial de la Generalitat Valenciana a la modificació de les especificacions del pla de pensions per al personal empleat públic de la Generalitat, aprovada en la reunió del 14 de desembre de 2022, que figura com a annex I.  
  
  
ANNEX I  
  
Un  
Es modifica l'article 11.1.paràgraf primer, que queda redactat com segueix:  
«1. Tindrà la consideració de partícip del pla qualsevol persona que, sent empleada de les entitats promotores tinga almenys un mes de permanència en aquesta i no renuncie a la seua adhesió en els termes contractuals estipulats en l'annex d'adhesió de cada entitat promotora.»  
  
  
Dos  
Es modifica l'article 11.3, que queda redactat com segueix:  
«3. En el cas de les entitats que, amb posterioritat a l'aprovació d'aquestes especificacions, s'hi adherisquen com a promotores, podrà adquirir la condició de partícip el personal d'aquestes que a la data de l'annex d'adhesió tinga una permanència d'almenys un mes de serveis prestats.»  
  
Tres  
Es modifica l'article 16.3.b, que queda redactat com segueix:  
«b) Permís per maternitat, risc durant l'embaràs i durant la lactància natural, paternitat o permís per adopció o acolliment de menors, tant preadoptiu com permanent.»  
  
Quatre  
Es modifica l'article 16.3, afegint una situació identificada amb la lletra e), que queda redactat com segueix:  
«e) Reducció de jornada amb disminució de retribucions per motius de conciliació de la vida personal, familiar i laboral.»  
  
Cinc  
Es modifica l'article 39.2 paràgraf primer, que queda redactat com segueix:  
«2. La Comissió de Control es reunirà semestralment amb caràcter ordinari degudament convocada per la persona titular de la seua presidència, amb almenys cinc dies hàbils d'antelació, i adjuntarà a la convocatòria l'ordre del dia proposat.»  
  
València, 12 de gener de 2023.- El president de la Comissió de Control del Pla de Pensions per al Personal Empleat Públic de la Generalitat: Francesc Gamero Lluna.